
Cuvant inainte 


Materialele prezentate în cadrul acestei expozitiii au fost realizate graţie finanţării programului Cantemir de 
către Institutul Cultural Român si au fost prezentate într-o expoziţie multimedia la Terni-ltalia 

Programul cultural „Repere ale spiritualităţii ortodoxe. Biserici cu pictură murală exterioară din Oltenia (sec. 
XVIII-XIX)” s-a desfășurat în cursul anului 2010, fiind produsul unui parteneriat între Institutul de Memorie Culturală 
CIMEC din Bucureşti, Asociaţia culturală românească „Floare Albastră” din Terni şi Primăria Terni. Programul cultural a 
prilejuit prezentarea unor ample informaţii privind Oltenia şi specificul picturilor murale exterioare ale bisericilor din 
această regiune istorică (detalii pot fi găsite la adresa web: http://terni.cimec.ro). A fost ales orașul Terni ca gazdă a 
expoziţiei și datorită numărului consistent de români stabiliţi aici, peste 3 % din populaţie urbană locală. 

În timpul promovării proiectului, atât în Italia, cât și România s-a constatat un interes deosebit pentru expoziţie, 
de aceea, în anul 2011 va fi itinerată. Pentru început expoziţia va fi găzduită în perioada 12 - 30 ianuarie de Muzeul 
National al Ţăranului Român din București. Expoziţia va ajunge în Oltenia la Muzeul Judetean Vâlcea între 15 aprilie - 
15 mai și Muzeul Judetean „Alexandru Stefulescu” din Târgu Jiu între 17 martie - 12 aprilie. La Râmnicu Vâlcea și 
Târgu Jiu expoziţia noastră va fi însoţită de prezentarea unor bunuri culturale ce ilustrează istoria locală și obiecte de 
cult. 

În cadrul expoziţiei vor fi prezentate bisericile reprezentative cu pictură murală exterioară (monumente istorice, 
din secolele XVIII-XIX), situate în zona subcarpatică a Olteniei. Numărul redus de astfel de locasuri de cult, care au şi o 
stare bună de conservare, le transformă în adevărate repere arhitectural-iconografice. O particularitate faţă de pictura 
murală exterioară mult mai cunoscută, din Moldova secolelor XV-XVII este îmbinarea elementului religios cu 
reprezentări laice, cu semnificaţii morale, redate într-un mod accesibil. 

Expoziția prezintă totodată, prin intermediul imaginilor, o serie de repere culturale și aspecte din viaţa cotidiană 
din Oltenia. 


drd. Aurelia Duţu 


Scurt istoric al Olteniei 


Cercetárile arheologice au scos la lumina importante márturii ale locuirii omului pe teritoriul Olteniei inca din Paleolitic si 
Neolitic. Artefactele descoperite in acest areal atestá o continuitate a locuirii umane in regiune si in Epoca bronzului. Dezvoltarea 
comunitatilor locale in triburi si uniuni de triburi a avut loc in epoca fierului, cand apar si primele surse scrise care atesta existenta 
geto-dacilor, o ramură nordică a tracilor. Izvoarele antice menţionează cá pe teritoriul Olteniei locuiau, înainte de cucerirea romană, 
mai multe triburi geto-dace constituite în jurul unor aşezări dintre care amintim: pelii (Pelendava), sucii (Sucidava), burii (Buridava). 
La sfârşitul secolului al IV-lea a. Chr. şi în primele decenii ale secolului al III-lea a. Chr., în zonă apar triburile celtice a căror cultură 
materială a fost atestată arheologic şi numismatic. Dezvoltarea structurilor sociale şi economice in această regiune sunt influențate 
atât de noii sosiți, celții, cât mai ales de relaţiile cu tracii sud—dunăreni şi Regatul macedonean în vremea regilor Filip II şi Alexandru 
cel Mare. Legăturile economice cu zonele aflate în sudul Dunării şi oraşele greceşti de pe litoralul de vest al Mării Negre au favorizat 
pătrunderea unor elemente de cultură materială de factură elenistică. In prima jumătate a secolului I a. Chr., teritoriul Olteniei a fost 
integrat în statul geto-dac condus de regele Burebista, regat a cărui întindere îl transformase în cel mai puternic factor politic din 
Sud-Estul Europei pentru a cărei dominație rivaliza cu Roma. 

Din acest motiv în anul 44 a. Chr. Iulius Caesar pregătea o mare expediţie împotriva regelui geto-dac Burebista, confruntare 
amânată de dispariţia în acelaşi an a ambilor conducători. După dispariţia regelui Burebista, statul geto-dac se dezagrega, 
rămânând însă un nucleu în jurul centrului politic şi religios de la Sarmizegetusa, care includea şi zona Olteniei. La sfârşitul secolului 1 
a. Chr. şi în prima parte a secolului I p. Chr., tracii din sudul Dunării erau supuşi de Roma, care îşi stabilea ferm frontiera pe Dunăre, 
intrând în contact direct cu statul geto-dac. Creşterea puterii statului dac condus de regele Decebal a dus la o serie de războaie 
purtate cu Roma în timpul împăraţilor Domitian şi Traian. In urma războaielor din anii 101-102 şi 105-106 p. Chr., cea mai mare parte 
a statului dac era transformată în provincie romană. Teritoriul de azi al Olteniei a fost integrat, până în anii 167-169, provinciei 
romane Dacia Inferior, iar după această dată, până în anul 271, a făcut parte din provincia Dacia Malvensis. Partea de est a Olteniei, 
mărginită de râul Olt, devenea frontieră romană străjuită de o reţea de castre dincolo de care se întindea Barbaricum. Cercetările 
arheologice au scos la lumină numeroase oraşe şi aşezări specifice provinciilor romane: Romula, Rusidava, Buridava, Castra Nova, 
Ad Mehadium, Ad Mutriam, Arutela, Drobeta, Sucidava, Pelendava. Cel mai important dintre acestea era Drobeta, punct strategic 
situat pe Dunăre, care în timpul împăratului Hadrian (117-138) a fost declarat municipium, populaţia atingând 14.000 de locuitori, 
iar în timpul lui Septimius Severus (193-211) a fost ridicat la rangul de colonia, ceea ce conferea locuitorilor urbei drepturi egale cu 
cetăţenii Romei. După retragerea trupelor romane în timpul împăratului Aurelian (270-275), Oltenia a constituit un important culoar 
de trecere a diverselor popoare migratoare. Cercetările arheologice atestă că populaţia din zonă a rămas racordată la lumea 
romană, chiar dacă frontiera Imperiului se mutase pe Dunăre. Un rol important l-au avut fortărețele de la Drobeta şi Sucidava, 
situate la nordul Dunării, unde prezenţa militară romană avea drept scop supravegherea şi prevenirea atacurilor lansate de 
populaţiile migratoare. În timpul împăratului Constantin cel Mare, o parte din Oltenia era reintegrată în Imperiul Roman. Importanţa 
teritoriilor aflate la nordul Dunării fiind relevată de construirea în anul 328 a unui pod peste Dunăre, dar şi de refacerea oraşelor 
Drobeta şi Sucidava şi o nouă cetate, Constantiniana Daphne, care era construită pe malul nordic al Dunării. Perioada de înflorire 
economică din vremea lui Constantin cel Mare era urmată de un val de atacuri ale populațiilor migratoare, în contextul decăderii 
Imperiului Roman la sfârşitul secolului al IV-lea şi în prima parte a secolului al V-lea. Prezenţa militară romană în Oltenia se limita 
doar la câteva fortărețe situate pe malul nordic al Dunării, care erau anihilate în urma invaziei hunilor din anul 447. Revenirea armatei 
romano-bizantine in zonă avea loc în timpul împăratului Anastasios I (491-518), care restabilea frontiera Imperiului pe Dunăre. 
Politica de recuperare a teritoriilor de la nordul Dunării şi refacerea fortáretelor din această zonă a fost continuată de urmaşii lui 


Anastasios I, Iustin I (518-527) şi Iustinian I (527-565). 

Religia creştină, atestată încă din secolul IT în provinciile dunărene, se generaliza in prima jumătate a secolului al IV-lea. Cea 
mai timpurie basilică creştină de la nordul Dunării, construită în secolul al VI-lea, a fost descoperită în Oltenia, la Sucidava. In a doua 
parte a secolului al VI-lea aveau loc numeroase incursiuni ale slavilor şi avarilor, care afectau atât provinciile romano-bizantine din 
Balcani, dar şi teritoriile de la nordul Dunării. In anul 602 frontiera danubiană se prăbuşea sub atacurile slavilor şi avarilor, care 
ocupau zone vaste din Peninsula Balcanică, întrerupând contactul natural dintre populaţia de sorginte romană aflată la nordul 
Dunării şi lumea bizantină sud-dunăreană. Pentru următoarele trei veacuri, izvoarele scrise sunt sărace în informaţii, însă 
cercetările arheologice au scos la lumină aşezări ale populaţiei autohtone cu o cultură materială romanică. In această perioadă 
aveau loc formarea limbii şi a poporului român, proces dezvoltat de populaţia romanică autohtonă, integrat cu elemente etnice 
neromane. 

Primele formaţiuni politice româneşti, care cuprindeau şi teritoriul Olteniei, sunt atestate documentar în secolul al XIII-lea, 
în contextul invaziei tătarilor. In anul 1241 o oaste tătară învingea rezistenţa românilor, prădând teritoriul dintre Dunăre şi Carpaţi. 
Într-un document din 1247, faimoasa Diplomă a Cavalerilor Ioaniti, sunt menţionate formațiunile politice româneşti conduse de 
Litovoi, Seneslau, Ioan şi Farcas, aflate în conflict cu regalitatea maghiară, care încă din 1230 înființase Banatul de Severin, cu rol de 
apărare a graniţei de sud a regatului. In perioada următoare, Banatul de Severin, care cuprindea şi o parte din vestul Olteniei, a 
constituit motiv de dispută între Regatul Ungariei şi formațiunile politice româneşti de la sud de Carpaţi, a căror unificare a dus la 
constituirea Ţării Româneşti, la începutul secolului al XIV-lea. Formarea şi consolidarea noului stat medieval românesc, care 
cuprindea teritoriul dintre Munţii Carpaţi şi Dunăre, a fost facilitată de rivalitatea dintre Regatul Ungariei şi Hoarda de Aur. Către 
sfârşitul secolului al XIV-lea, echilibrul politic din Europa de Sud-Est a fost modificat datorită expansiunii otomane. Statele creştine 
din Peninsula Balcanică, taratele bulgare de Vidin şi Târnovo, Bosnia, despotatele bizantine, Serbia, la care se adăuga în prima parte 
a secolului al XVI-lea şi Regatul Ungariei, au fost cucerite şi transformate în provincii otomane. In acest context, Tara Românească a 
acceptat suzeranitatea otomană, reuşind astfel să îşi conserve autonomia şi identitatea statală. 

În epoca medievală, teritoriul Olteniei era parte integrantă din Ţara Românească, având însă un statut special. Regiunea, 
cunoscută sub denumirea de Banatul Craiovei, era administrată de un ban, menţionat în izvoare pentru prima dată în anul 1391, 
care era unul dintre membrii de frunte ai Sfatului domnesc. In secolele XV-XVI, puterea familiilor boiereşti din Oltenia a crescut 
semnificativ, cea mai cunoscută fiind cea a Craioveştilor. Mulţi dintre banii Craiovei proveneau din familia Craioveştilor, care au reuşit 
să ajungă chiar pe tronul Ţării Româneşti, profitând de poziţia pe care o deţineau în aparatul administrativ al ţării. Un exemplu în 
acest sens este Mihai Viteazul, iniţial bănişor de Mehedinţi şi apoi ban al Craiovei, care în anul 1600 a reuşit, pentru scurt timp, să 
unifice pentru prima dată cele trei state locuite de români: Ţara Românească, Moldova şi Transilvania. In contextul declinului 
Imperiului Otoman, la sfârşitul secolului al XVII-lea, după asediul eşuat al Vienei (1683), teritoriile locuite de români au devenit 
teatru de război unde se înfruntau armatele otomane şi austriece, la care s-au adăugat mai târziu cele ruseşti. 

În urma tratatului de la Passarowitz din anul 1718, Oltenia a intrat sub stăpânirea Imperiului Habsburgic, fiind transformată 
în provincie. Tentativa Habsburgilor de a instaura în Oltenia administraţia proprie şi mai ales fiscalitatea excesivă au dus la revolte 
ale populaţiei locale, înăbuşite de forţa militară austriacă. Ca urmare a tratatului de la Belgrad din 1739, Oltenia revenea definitiv 
Ţării Româneşti. În anul 1821, Oltenia era locul de plecare al primei revoluţii moderne din teritoriile locuite de români şi apoi unul 
dintre centrele revoluţiei de la 1848. De altfel, participarea activă a locuitorilor Olteniei este consemnată de sursele epocii în privinţa 
tuturor evenimentelor majore care au marcat neamul românesc în secolele XIX-XX: Unirea Ţării Româneşti cu Moldova, în 1859; 
Războiul de Independenţă din 1877; Marea Unire din 1918; cele două Războaie Mondiale (1914-1918 şi 1939-1945); prăbuşirea 
regimului comunist în 1989. 


drd. Aurelia Duţu 


Pictura murala exterioara a bisericilor din Tara Romaneasca 


in arta europeană a veacurilor XVIII-XIX, pictura murală exterioară a bisericilor din Ţările Romane reprezintă un fenomen 
artistic deosebit. 

Deşi la un moment dat se acreditase ideea că picturile exterioare din Ţara Românească ar fi un fenomen artistic marginal, cu 
caracteristici regionale şi rustice, totuşi ctitoriile şi dinamica lor, din vremea la care ne referim (secolele XVIII-XIX), au impresionat şi 
continuă să surprindă prin realizarea şi răspândirea ansamblurilor de pictură murală exterioară. Ele păstrează o estetică de tradiţie 
bizantină, manifestată din plin în arta medievală românească şi balcanică. Spaţiul cel mai bogat în ctitorii din Ţara Românească, ce 
păstrează încă picturi murale exterioare, este cel din Oltenia (Valahia Mică în epoca medievală), cu precădere cel din arealul 
subcarpatic al acestei regiuni istorice. O lucrare amplă dedicată picturii exterioare religioase din Tara Românească - "Pictura 
exterioară din Ţara Românească (sec. XVIII-XIX)”, scrisă de Andrei Paleolog — menţionează că la începutul secolului XX mai existau 
peste 200 de biserici ce păstrau picturi murale exterioare, din care 145 atestate documentar în Oltenia; astăzi, din datele existente, 
se mai păstrează cam 2/3 dintre acestea, adică aproximativ 80 de lacase. 

Spre deosebire de bisericile din Moldova secolelor XV-XVI, înscrise în Lista Patrimoniului Mondial tocmai prin unicitatea lor, 
datorită picturilor murale ce acoperă în întregime fațadele bisericilor, monumentele de cult din Oltenia secolelor al XVIII-lea şi al XIX- 
lea reprezintă o altă fatetá a acestui fenomen. Având o deosebită valoare estetică, pictura murală a bisericilor din Oltenia, unde de 
cele mai multe ori numai anumite zone exterioare sunt pictate, realizează o uniune perfectă între stil, imaginea figurativă, 
elementele decorative şi spaţiul arhitectural. Multe dintre picturile murale exterioare au rezistat vremii, chiar dacă în unele locuri 
stratul pictural a suferit deteriorări, trăsăturile iconografice sunt totuşi vizibile. 

Pictura exterioară a lăcaşelor de cult din Ţara Românească reprezintă "un capitol dintre cele mai importante ale istoriei artei 
româneşti”, iar pictura exterioară a bisericilor în Oltenia este "spiritul Olteniei în cultura românească”. Pictura murală exterioară a 
bisericilor din Oltenia reprezintă în arta de tradiţie bizantină o capodoperă a genului. Este necesară însă restaurarea picturilor 
multora dintre monumentele de cult. Primele manifestări ale picturii exterioare din Tara Românească sunt ctitoriile brâncovenesti. 
La sfârşitul secolului al XVII-lea şi la începutul secolului al XVIII-lea, în arta românească apare un stil nou, deosebit, şi anume "stilul 
brâncovenesc”, stil ce poartă numele domnitorului Constantin Brâncoveanu (1688-1714). Din punct de vedere structural, aceasta 
perioadă brâncovenească a artei româneşti reprezintă finalul artei postbizantine. Ancadramentele de la uşi şi ferestre au un stil 
aparte. Pridvoarele construcţiilor bisericeşti masive sunt edificate în stil brâncovenesc. Acesta, devine "stil naţional” şi este 
recunoscut ca fiind "primul stil românesc”, ce se răspândeşte în toată Tara Românească, ajungând chiar şi în Transilvania. Punctul 
culminant al artei brâncoveneşti este sculptura în piatră, motivele ornamentale reprezentate de florile şi frunzele de acant, floarea 
soarelui, dar şi flori de primăvară: lalea, bujor, narcisă. 

La curtea domnească a Ţării Româneşti are loc o adevărată Renaştere bizantină, domnitorul Constantin Brâncoveanu 
înconjurându-se de eruditi ai vremii, precum stolnicul Constantin Cantacuzino, care studiase la Padova, Antim Ivireanul, mitropolit al 
Ţării Româneşti, Hrisant Notaras, viitorul patriarh al Ierusalimului, fost şi preceptor al fiilor domnitorului. Principala ctitorie de cult a 
domnitorului Constantin Brâncoveanu este Mănăstirea Horezu, din judeţul Vâlcea, cel mai vast ansamblu de arhitectură monastică 
din Ţara Românească (1690-1697). Pentru această construcţie religioasă, grandioasă şi fastuoasă în acelaşi timp, domnitorul 
Constantin Brâncoveanu i-a angajat pe cei mai pricepuţi meşteri: pictorul Constantinos şi echipa sa, care vor forma "Şcoala de 
pictură de la Hurezi”, meşterii în piatră Vucaşin Caragea şi Istrate, care vor crea un stil nou, original, cu adevărat românesc. Fresca de 
la Mănăstirea Hurezi este unică în tot spaţiul răsăritean, pentru că îmbina foarte bine iconografia religioasă cu compoziţia cu caracter 
laic. După moartea lui Constantin Brâncoveanu, stilul românesc brâncovenesc va fi continuat prin edificiile religioase Mănăstirea 
Antim, Mănăstirea Văcăreşti, Bisericile Stavropoleos şi Kretzulescu; toate construite în Bucureşti. 

Secolul al XVIII-lea marchează cel mai mare efort ctitoricesc pe care-l înregistrează cultura veche românească. Acesta 
presupune o dezvoltare economică şi un important semn al progresului. Deşi continuă tradiţia ctitoriilor anterioare, noile biserici se 
diferenţiază de lácasele de cult anterioare prin stil, iconografie, amploare, tehnică şi execuţie. Secolele al XVIII-lea şi al XIX-lea sunt 
remarcabile prin densitatea şi varietatea de ctitorii, ce reprezintă o explozie artistică de factură populară al cărui epicentru a fost 
tocmai Oltenia. 

Ritmul construcţiilor este susţinut şi la începutul secolului al XIX-lea, perioadă dominată în pictura exterioarelor bisericii de 
culori multicolore, vii, reprezentând amprenta şcolii de sorginte craioveană. Intre anii 1815-1825 sunt ridicate şi zugrăvite, la interior 
şi exterior, un mare număr de biserici. Este şi o perioadă prolifică marilor ansambluri de pictură murală exterioară. Este vremea 
modernizării, a ctitoririlor "oamenilor noi”, negustori, targoveti, boiernasi, şi, adeseori, ale obstilor săteşti. Picturile exterioare ale 
bisericilor din Oltenia corespund bunului gust, fastuozitátii dar şi policromiei. Impodobirea exterioară a bisericilor, se poate spune, a 
reprezentat o adevărată "modă” a timpului, dar şi o tradiţie. Multe dintre ctitorii încep să fie decorate în frescă. Alături de motivele 
autohtone, apar motive de sorginte orientală - floral-vegetale - care vin să completeze un repertoriu vast, şi care, în acelaşi timp, 
respectă stilul arhitectural autohton şi accentuează rafinamentul şi frumuseţea lăcaşului. Pictura murală ce împodobeşte la exterior 
edificiile de cult din Oltenia se desfăşoară, in special, în registrul superior al fațadelor. 

Desfăşurarea picturilor murale a cunoscut în Oltenia trei tipologii: o desfăşurare picturală amplă pe toate fațadele 
monumentului; o desfăşurare picturală mai restrânsă, reprezentată doar de împodobirea pridvorului; o desfăşurare picturală, mai 
amplă sau mai restrânsă, de factură preponderent decorativă, medalioane circulare adâncite în zid, icoane de hram 
supradimensionate, chipuri inspirate din Vechiul şi Noul Testament. 

Existenţa acestor biserici se datorează ctitorilor, donatorilor, pictorilor-zugravi, toţi acei care "au ctitorit cu munca, şi făr' de 
care nici o ridicare din temelie”, nu ar fi fost posibilă. Ctitorii din Oltenia provin din toate păturile sociale: preoţi, târgoveti, mici 
negustori, meşteşugari, ţărani liberi (moşneni), vătafi de plai (conducătorii administrativi ai zonelor împărţite în plaiuri). A ctitori 
constituia un act de afirmare socială, iar moşnenii olteni, deşi proveneau dintr-o clasă inferioară boierilor, se socoteau egali cu boierii 
în ceea ce priveşte dreptul de ctitorire. Ctitorii sunt "oamenii începutului de drum”, martori şi direcţi participanţi la evenimente, la 
recâştigarea demnităţii personale, sociale, nationale. Diversele modalităţi de reprezentare sau menționare a ctitorilor şi donatorilor 
conferă picturii murale exterioare din Oltenia, ca de altfel din toată Ţara Românească, valoarea unui document ctitoricesc de primă 
importanţă. 

In ceea ce-i priveşte pe pictorii-zugravi olteni, chipurile sau semnăturile acestora dăinuie pe fațadele lăcaşurilor de cult. 
Singurul orgoliu al zugravului, artist premodern, este recunoaşterea frumuseţii şi calităţii artei sale. "Dinu zugravu ot sud Gorj, 
Zugravul Radu ot Târgu Jiu, Oprea zugrav ot Craiova, Stanciu ot Craiova, Manole, Dinu ot Craiova şi calfele lor Dumitru şi Dumitraşcu, 
Constantin zograf ot Zmiorât şi Ilie zugrav ot Teiuş” sunt "jugravii” (=pictorii) ce constituiau echipe itinerante din Oltenia ce aveau să 
fie păstrători ai tradiţiei şi să devină adevăraţi “artişti” ai genului. Zugravul picturilor murale exterioare din Oltenia se “moderniza” 
odată cu timpul, iar picturile lui deveneau elaborate, complexe şi presupuneau un număr mare de cunoştinţe teologice, istorice, 
filozofice, dar niciodată abdicarea de la stilul tradiţional. În special, în Oltenia se formează echipe de zugravi ce şi-au transmis 
programe, tehnici de lucru etc. Ele au activat în perimetre bine stabilite, ca adevărate “scoli” de pictură: Şcoala doljeană — Dinu 
zugravu "ot sud Gorj”, Oprea pictor zugrav "ot Craiova”, Stanciu, Manole, Dinu "ot Craiova” şi calfele lor Dumitru şi Dumitraşcu, 
Gheorghe, Bănică şi Grigorie — elevi ai "şcolii lui Manole”; Şcoala gorjeană — Radu “ot Târgu Jiu”, Mihail diaconu şi Constantin, Ion 
Dumitru şi Andrei zugravi, Damaschin zugrav, Ioan şi Nicolae zugravi, popa Ioan zugravu şi Tudor zugravu şi Gheorghe, Alecse 
zugrav, Nicolae “jugravu”, Dumitru jugravu şi Dumitru ucenic; Şcoala vâlceană “ Ilie, pictor zugrav “ot Teiuş”, Constantin “zograf ot 
Zmiorât”, fraţii Dozeşti zugravi, diaconu Anghel "jugravu Dozescu cu ucenicii”. Aceste şcoli au asigurat astfel nu numai o exprimare 
completă, ci şi una diversificată a mesajului, în care factorul emoţional deţine un rol important. 

Pictura religioasă creată de la sfârşitul secolului al XVII-lea şi până în secolul al XIX-lea, circumscrisă întregului context 
cultural al perioadei, constituie un capitol aparte al istoriei artei româneşti. E vorba despre arta postbrâncovenească (o sinteză, in 
fapt, între arta religioasă postbizantină şi influenţele occidentale). Pictura murală exterioară din Oltenia a fost puternic influenţată de 
curentele filozofice din societatea românească, de ideile elitelor, de circulaţia modelelor remarcate prin apariţia scrierilor populare 


precum: Esopia (Fabulele lui Esop), Alixândria (Viata lui Alexandru cel Mare), Fiziologul (pilde despre animale, inserate intr-un 
Codice de ieromonahul Serafim de la mănăstirea Bistriţa), Mineele episcopului Chesarie, textele popularizante cu caracter religios 
(Minunile Maicii Domnului, Cheia intelesului, Floarea darurilor sau Albina — copiata de Sava Popovici din Rasinari), Didahiile lui Antim 
Ivireanu, a legendelor apocrife referitoare la Vechiul si Noul Testament (Protoevanghelia lui Iacob si Evanghelia lui Nicodim). Celor 
de mai sus li se adaugă variate teme-concepte precum: Thanatos-ul (perspectiva implacabilă a morţii), Roata Vieţii (simbolul 
sugestiv al periplului ciclic, al destinului omenesc), Bunavestire, Intrarea în Biserică, Sfânta Treime, Adormirea Maicii Domnului etc. 
Pictura bisericilor îşi imbogátea, încet, dar perseverent, conţinutul cu teme provenite din textele hagiografice (vieţile pilduitoare ale 
sfinţilor) şi texte literare populare. Iconografia pridvoarelor şi a fațadelor bisericii capătă in această perioadă un rol prioritar. Întregul 
repertoriu desfăşurat la exteriorul monumentelor are un aspect moralizator, politic (în sens naţional), reprezintă trimiteri la slăbiciuni 
şi virtuţi umane, atrage atenţia oamenilor de a nu cădea în plasa răului, vicleniei, invidiei, lenei etc. Toate acestea servesc la 
ilustrarea unui nou program iconografic, dar şi la constituirea unui bogat repertoriu imagistic, fiind rodul gradului înalt de libertate 
picturală de care se bucurau zugravii-pictori din Oltenia, fără însă a ieşi din stereotipia impusă de iconografia balcanică postbizantină 
şi viziunea brâncovenească. Iconografia picturii murale exterioare a ctitoriilor din Oltenia constituie o disertaţie despre viaţă şi 
moarte, o capacitate de sinteză unică, simţ estetic, intelectual şi emotiv, provenind dintr-un nesecat filon de originalitate creatoare. 
Pridvorul, element important din construcţia unei biserici, pare privilegiat din punct de vedere decorativ, cu deosebire în Oltenia, 
unde i se acordă o atenţie specială în ornamentarea sa exterioară. Stilizările vegetale, decorul floral, devin luxuriante, 
creatorul-pictor-zugrav dorind să-şi influenţeze privitorii şi să înlăture "clişeele”, adică previzibilitatea formelor. 

Trăsătura esenţială a iconografiei picturii exterioare a bisericilor olteneşti o reprezintă expresivitatea imaginii — limbajul 
plastic aservit mesajului. Mesajul comunicat se imbogateste prin stil, reprezentările fiind fapte de stil. 


PERSONAJE, MOTIVE, TEME, SCENE SPECIFICE PROGRAMELOR ICONOGRAFICE ÎNTÂLNITE ÎN PICTURA MURALĂ EXTERIOARĂ A 
LACASURILOR DE CULT DIN OLTENIA 


— Filozofii. Este vorba in special de cei şapte filozofi greci, dintre care cele mai cunoscute reprezentări sunt ale lui Platon, Plutarh, 
Tucidide, Solon etc. Acestora li se adaugă inteleptii (diferenţierea o fac zugravii, prin inscripţii): Aristotel, Sofocle etc, dar şi 
regii-magi Baltazar, Melchior şi Gaspar (Târgu-Cărbuneşti, Gorj). Un caz unic în iconografia postbizantină şi balcanică este prezenţa 
lui Hipocrate, un reprezentant al breslei medicale, pe numeroase faţade ale unor edificii din Oltenia de sub munte, alături de filozofi şi 
sibile (bisericile din Pausesti-Maglasi Coastă, Genuneni-Frâncesti, Vâlcea, Corcova-Jirov, Mehedinţi). 

— Sibilele (femeia-fecioară, femeia—profet). Pe fațadele ctitoriilor din Oltenia a fost asociată imaginii filozofului, cea a sibilei. Cu toate 
acestea, sibila nu va ajunge niciodată la rangul unui filozof, chiar daca ea este Sofia (înţelepciune), Calipso (nimfa), Ana (sora lui 
Moise) sau Procla (soţia lui Pontius Pilatus) (Copăceni, Vâlcea). Altfel spus, nu se va pune pe acelaşi nivel raţiunea filozofică cu 
intuitia-perceptia feminină, deşi învăţătura medievală creştină încerca să acorde în egală măsură, femeii şi bărbatului, şansa 
mântuirii. Iconografia sibilelor înțelepte şi caste a fost puternic mediatizată în evul mediu apusean. Cele mai cunoscute sibile sunt: 
Tiburtina, Persica (prezentă sub numele de Pesichia, pe una din fațadele bisericii de la Genuneni-Frâncesti, Vâlcea), Delfica, 
Helespontica, Evropeia, Himeria, Libica, Frigica (cunoscută la noi ca Fefichia, apare pe o faţada a bisericii de la Genuneni-Francesti, 
Vâlcea) etc. 

— Proorocii. Prezenţa iconografică a acestora este un element definitoriu al picturilor murale exterioare (Brădiceni-Peştişani, Gorj). 
Dovezi ale gustului şi modei vremii, de cele mai multe ori aceştia sunt îmbrăcaţi după moda orientală, cu haine strânse pe corp sub 
formă de togă, lungi, şi ţin în mână adesea diverse obiecte ce pot fi asociate prezicerilor pe care le fac: Solomon (un sipet de aur), 
Noe (arca), Ghedeon (caier de lână). Uneori, în frizele în care apar proorocii, apar şi judecătorii şi regii Vechiului Testament, precum 
Iacov, David, Avraam, dar şi proorocii mari, precum Isaiia, Ieremia şi Miheia, Ezechiel — Ilie etc. 

— Sfinţii militari şi mucenici (Gheorghe, Dimitrie, Teodor Stratilat, Teodor Tiron şi Eustatie Plachidia, Agapie, Procopie, Atanasie, 


Theodul). Reprezentarea pe fatadele bisericilor oltenesti a sfintilor militari si mucenici isi are sursa in traditia bizantiná ce atribuie 
militarilor-mucenici misiuni războinice (Peşteana de Jos—Farcasesti, Gorj). Sfântul Gheorghe ucigând balaurul este simbolul 
învingerii răului şi a duşmanului. Sf. Dimitrie este apărător, dar şi biruitor în lupta împotriva duşmanilor (Cálinesti-Brezoi, Vâlcea). 
In ce priveşte iconografia mucenicilor este un omagiu adus valorii sacrificiului de sine. Pictarea celor 40 de Mucenici reprezintă 
propunerea picturii murale româneşti pentru zugrăvirea celor care au ştiut să reziste şi să se sacrifice în virtutea unei credinţe în 
viata veşnică. În general, iconografia sfinţilor militari şi mucenici, luptători şi martiri (Plesesti-Rosiile, Vâlcea) pare a fi o mărturie a 
faptului potrivit căruia ctitorii aveau conştiinţa epocii pe care o trăiau, a speranţei şi încrederii în viitor (războaiele cu otomanii, 
mişcarea eteristă româno-greco-rusá, toate desfăşurate pe tărâm românesc). 
— Cinegetica şi pseudocinegetica (vânătorul, războinicul şi scene de vânătoare). Românii au fost buni războinici dar şi buni vânători. 
Nu este vorba doar de un simplu “vânător”, ci şi de un luptător adevărat care cunoaşte atât armele, cât şi mediul natural, pădurea si 
muntele. “Cinegetica” este o temă specifică picturii murale, în special din Oltenia subcarpatică, unde avem pădure şi vânat bogat. 
În secolele XVIII-XIX, boierii şi boiernaşii români încă mai păstrau tradiţiile vânătorii şi ca atare ctitoriile acestora sunt pline de 
scene cinegetice: goana unor ogari, vânătorul, scene de vânătoare etc. De ce devine "vânătorul muntelui” şi “vânătoare” 
pseudocinegetică? Pentru că de multe ori este o vânătoare simbolică, vânătorul fiind de fapt simbol al libertăţii şi deţinător al unor 
virtuţi deosebite. Scenele cinegetice şi reprezentările animaliere se întrepătrund şi adesea se confundă (biserica din 
Neghinesti-Cacova, Vâlcea). 
— Sub influenţa filozofiei medievale şi renascentiste ce propovăduia deşertăciunea existenţei umane, apare şi se dezvoltă 
iconografia Thanatos-ului. Pe numeroase faţade ale ctitoriilor bisericeşti din Tara Românească, in special pe fațadele bisericilor 
vâlcene, imaginea morţii are înfăţişarea unui tânăr cu părul vâlvoi, purtând o coasă, sau în chip de schelet galopând peste cadavre. 
— Tema Judecăţii de Apoi cunoaşte o mare răspândire si este pictată cu predilecție în pridvor, pentru ca impactul său asupra 
credincioşilor să fie cât mai mare, prin poziţionarea chiar la intrarea în biserică. Personajele supuse judecății sunt numeroase: 
clericul păcătos, cârciumarul, băcanul, brutarul, cizmarul, morarul, "mâncătorul de pământ”, “cel care mănâncă osteneala altuia”, 
femeia adulteră, cuplul adulter, femeia care "leapădă prunci”, cel care doarme duminica mult etc. 
— Roata vieţii. Simbol sugestiv al facerii şi prefacerii, al creşterii şi descreşterii, roata vieţii zugrăvite la exteriorul edificiilor de cult 
oltenesti nu este altceva decât periplul ciclic al vieţii omeneşti. Moartea trebuie învinsă spre proslávirea şi folosul vieţii. In acest 
sens, poate cea mai subtilă exprimare a filozofiei vieţii şi Thanatos-ului o constituie ceasurile solare, incluse în programul 
iconografic al picturilor murale exterioare din Pesteana de Jos-Fărcăşeşti, Gorj. 
— Portretele votive prezente mai întâi în pronaosuri, apoi pe pereţii exteriori, par cu atât mai importante, cu cât conferă picturii 
murale exterioare din Oltenia valoarea unui document ctitoricesc pe de o parte, iar pe de altă parte dovedesc apariţia unui program 
iconografic complex şi a unei mari libertăţi de expresie. Portretele votive, realizate în special de zugravii doljeni şi gorjeni la 
exteriorul ctitoriilor, reprezintă adevărate efigii hieratice (biserica din Golumbelu-Fărcaş, Dolj; biserica din Călugăreasa-Prigoria, 
Gorj; biserica-schit din Piscu Mare-Stoeneşti, Vâlcea). 

Preferinta pictorilor de biserici din acele vremuri pentru povestea presărată cu reflecţii morale, umorul reprezentărilor, 
scene pictate, însoţite deseori de texte scrise, determină stilul picturii murale din epocă. Arta decorativă murală a secolelor al XVIII- 
lea şi al XIX-lea se caracterizează prin narativism, dar şi prin elemente realiste, ceea ce duce la o coloratură locală, umor, oralitate, 
spirit moralizator. O atenţie specială este acordată amănuntului, decorativismului, desenului liber şi culorilor vii. Această pictură 
devine o oglindă a mentalităților, a stilului de viata şi a credințelor întregii obşti. 


Dr. Florentina Udrea 


ENGLISH ABSTRACT 


The historical region of Oltenia 


Oltenia, one of the historical regions of Romania, represents 12.5 % of the country's surface. It has all the landforms (the 
highest peak Parângu Mare, is 2.519 m) — mostly hills — and major rivers that flow into the Danube. More than half the population 
lives in rural areas, the biggest town in the region being Craiova, with a population of 300,000 inhabitants. 

Oltenia still preserves its folk traditions, regarding the ceramics production (Horezu is one of the country's most famous 
centres), fabrics production and wood carving. The history and culture of the area reflects both in the monuments of architecture, 
the cule (boyard's fortified houses from the 18th century), the sculptures of Constantin Brancusi in Targu Jiu or the old monasteries 
situated in a pitoresque hills area. Folk traditions and historic aspects are revived for the public through the modern exhibitions of 
local museums (some of them created at the end of the 19th century and the beginning of the 20th century), or in small village 
museum collections. 

Oltenia is also famous for its caves, natural reserves and spas. 


Highlights of Orthodox spirituality. 
Churches with exterior mural painting in Oltenia (18th-19th centuries) 


The religious art of the 18th and the 19th centuries is characterized by paintings that cover the exterior of the orthodox 
churches in Oltenia, mostly those from the sub-Carpathian area. We can affirm that the exterior decoration of churches was a 
tendency of that period, but also an artistic expression preserving the Byzantine aesthetic models. Today the only churches that still 
preserve exterior mural paintings are those in Oltenia, mostly in the sub-Carpathian area. If, at the beginning of the 20th century, 
there were still 145 painted churches documented in Oltenia, today, according to reliable informations, only around 80 churches are 
still preserved. The details of the church painting are a substantial proof of the good taste and of the multitude of colours of mural 
painting of that time. Structurally, an orthodox church is composed, from outside to inside, of Porch, Narthex, Nave, and Altar 
(Sanctuary) (the Porch to the West and the Altar to the Est). 


The iconography 


The 18th and the 19th centuries are remarcable, for Oltenia, by the density and variety of the churches with mural- 
paintings. Their existence is due to the founders, donors, painters and mural-painters. The Oltenian founders came from all strata 
of society: priests, town-dwellers, small merchants, artisans, free holders (peasants), bailiffs (head of districts, smaller areas 
divided into regions). The teams of painters and mural-painters, exercised their skill inside well defined perimeters like real 
"painting schools": The Dolj School (masters Dinu, Oprea, Manole); The Gorj School (masters Radu, Mihai, Constantin). Their 
paintings presume numerous theological, historic and philosophic knowledge, but also connections to the local traditions. They 
were influenced by the philosophic trends of the Romanian society, by ideas of the elite, by the widespread of models certified 
through publication of folk-writings as Esopia (Esop fables), Alexandria (the life of Alexander the Great), The Physiologist (parables 

about animals inserted in a Codex by Serafim, the hieromonk from the Bistriţa Monastery) along with the apo’ cryphal Legends of 
the Old and New Testaments, but also themes like The Thanatos (the irrefutable perspective of death), the Annunciation, 
Admittance in the Church, Holly Trinity, etc. The iconography of Porches and Church Frontages is granted a major role in the epoch. 
All the repertory displayed at the exterior of monuments has a moralizing, political aspect, suggesting human weakness and virtues 
(malice, perfidiousness, envy, laziness). 

The cultural aspirations and mentalities of the epoch have left their mark on the exterior painting of the Oltenian cult 
edifice, the iconographic register summing up representations of philosophers, sibyls prophets, martyrs, weaponed-saints, 
cynegetic-scenes (hunting/war). Speaking of the scholars, these are Plato, Plutarch, Thucydides, Solo, Aristotle, Sophocles, etc. 
Their image represents nothing but the desire for moral perfection, prevalence of virtue over sin, the desire for perpetual self 
improvement of the individual. 

The Sibyls (Tiburtina, Persica, Delfica, Helespontica, Europeia, Himeria, Libica, Frigica - Fefichia) are the maiden -woman, 
priestesses, young and pleasant beings, but concurrently strong, dynamic and maternal. The Sibyls are considered to have 
received the prophetic power to compensate chastity; they are inferior to men, and to birth-giving 'women'. The prophets are 
represented by Isaiah, Jeremiah, Miheia, Ezekiel, Elijah, etc., in the iconography of Oltenia. They hold often various objects in their 
hands to be associated with their prophecies: Solomon (a golden chest), Noah (the ark), Ghedeon (a flock of wool). The 
representations of the Weaponed-Saints and Martyrs (George, Dimitri, Theodor, Eustatius, Plachid) originates in the Byzantine 
artistic tradition which attributes the Weaponed-Martyrs warlike missions. St. Dimitri is a defender, but also a conqueror over the 
enemies. The Martyrs' iconography is a celebration of the belief in eternal life. The hunting/ war scenes are specific themes in 
mural- paintings in sub- Carpathian Oltenia, which was covered with vast forest areas, rich in game. The Romanian soldier but also 
hunter, stands for a symbol of freedom and virtue holder. 

The cynegetic scenes and animal representations mingle and often create confusion. Alexander the Greats’ horse, Ducipal, 
in the body of a unicorn, is an active diurnal symbol, the encounter between life and death is symbolized by the bear, who alike 
Samson (life), defeats the lion (death). The Votive Portraits, present at first in the Narthex, and then on the exterior walls, seem so 
much more important, the more they attribute the mural-paintings, from Oltenia the value of a foundation document on one side 
and prove the forthcoming of a complex iconographic programme and a greater liberty of expression of the mural-paintings. The 
decorative mural art of the 18th and the 19th centuries distinguished itself through narrative features, but also through realistic 
elements adding a local coloratura, humor, orality, moralizing spirit. The painting becomes a mirror of the mentalities, of the life- 
style and the beliefs of the whole community. 


Dr. Florentina Udrea, drd. Aurelia Dutu 

REGIUNEA ISTORICÁ OLTENIA 


km 

REGIUNEA ISTORICA OLTENIA 


Oltenia, una dintre regiunile istorice ale României, 
reprezintă 12,5 % din suprafaţa întregii ţări. Prezintă toate 
formele de relief (cel mai înalt vârf, Parângu Mare, are 2.519 m) 
— preponderent zonă de deal — şi deţine bazine majore ale unor 
importante râuri care se varsă în Dunăre. Mai mult de jumătate 
din populaţie este stabilită în mediul rural, cel mai mare oraş 
din regiune fiind Craiova, cu o populaţie de 300.000 locuitori. 

Oltenia păstrează încă tradiţii populare, prin ceramică 
(centrul Horezu, unul dintre cele mai cunoscute din ţară), 
ţesături sau prelucrarea lemnului. Istoria şi cultura zonei se 
reflectă în monumentele arhitecturale, fie că sunt cule (conace 
boiereşti fortificate din secolul XVIII), sculpturile lui Constantin 
Brâncuşi din Târgu Jiu sau vechile mănăstiri aflate într-o zonă 
pitorească de deal. Tradiţii şi aspecte ale istoriei locale sunt 
reînviate pentru public prin expoziţiile moderne ale muzeelor 
judeţene (unele înfiinţate la finele secolului XIX — începutul 
secolului XX), sau prin mici colecţii muzeale săteşti. Zona 
Olteniei este cunoscută şi pentru peşteri, rezervaţii naturale şi 
staţiuni balneo-climaterice. 


Icoană de lut, înc. sec. XX, Centrul de producţie ceramică Horezu — 


Muzeul Satului Vâlcean Bujoreni 
Arhiva: Muzeul Judeţean Vâlcea 

Boltá Pridvor, Fecioara Maria cu Pruncul Iisus şi cetele de îngeri, Mănăstirea Horezu, oraş Horezu, jud. Vâlcea, 1690-1692 
Arhiva: CIMEC 
Foto: Odeta Catană 

Biserica "Sfinţii Imparati Constantin si Elena” a Mănăstirii Horezu, oraş Horezu, jud. Vâlcea, 1690-1692 
Arhiva: CIMEC 
Foto: Odeta Catană 


Mănăstirea Horezu este cel mai reprezentativ monument de cult al stilului brâncovenesc, conservând o foarte valoroasă pictură 
de epocă, înscrisă în Lista UNESCO a patrimoniului cultural mondial. Mănăstirea a fost ctitorită şi înzestrată de către domnitorul 
Constantin Brâncoveanu (1688-1714). Din epoca brâncovenească, la biserica acestei mănăstiri s-au păstrat iconostasele şi piesele de 
mobilier originale. 

Biserica “Adormirea Maicii Domnului” a 
Mănăstirii Bistriţa, sat Bistriţa, com. Costeşti, 
jud. Vâlcea, 1494 


Arhiva: CIMEC 
Foto: Odeta Catană 


Mănăstirea Bistriţa este ctitoria lui 
Barbu Craiovescu, mare ban al Craiovei, şi a 
fraţilor săi. Membrii familiei Cantacuzino au 
donat bisericii preţioase obiecte de cult. 
Mănăstirea Bistriţa a fost un important centru 
de cultură şi spiritualitate românească. Aici au 
fost copiate numeroase manuscrise în limba 
slavonă, iar din secolul al XVII-lea a fiintat o 
şcoală în limba română. În secolul al XIX-lea, 
în răstimpul 1847-1856, ansamblul monastic a 
fost din nou refăcut, din iniţiativa domnitorului 
Gheorghe Bibescu. Pictura bisericii a fost 
realizată de Gheorghe Tattarescu, în 1856. 


Boltă pridvor, lisus Pantocrator 
Arhiva: CIMEC 
Foto: Odeta Catană 


Schitul "Sfântul Prooroc Ilie Tesviteanul” Pahomie, localitatea Cheia, oraş Baile Olăneşti, jud. Vâlcea, 1688 
Arhiva: CIMEC 
Foto: Andrei Nacu 
Din pisania actuală a schitului rezultă că întemeietorii sunt Pahomie monahul (unchiul domnitorului Constantin Brâncoveanu) şi 
Sava Haiducul. Schitul a fost refăcut în 1951. 

Etape ale producerii ceramicii in gospodária familiei Popa, sat Olari, 
com. Parscoveni, jud. Olt; august 2010 


Arhiva: CIMEC 
Foto: Andrei Nacu 


Tipuri de taiere din judetul Valcea 


Centrul de ceramică tradiţională: a, b, c. Horezu; d. Vlădeşti 
Arhiva: Muzeul Judeţean Vâlcea 


Centrul Horezu este unul dintre cele mai importante centre 
ceramice din România, fiind atestat încă din perioada 
brâncovenească. Ceramica specifică este smălțuită, decorată prin 
tehnica  „jirăvirii” (aceasta constă în realizarea unui decor 
asemănător pânzei de păianjen). Apar frecvent şi spirale, cercuri 
sau stele, mai rar cocoşi sau peşti. Paleta cromatică este ivoriu sau 
brun, mai recent galben şi verde, iar ornamentele sunt trasate cu 
verde, roşu, cafeniu sau albastru. Asezárile olarilor fiind relativ 
izolate, în zona de deal, au permis transmiterea unor vechi tehnici 
de fabricare şi decorare a ceramicii perpetuate până în prezent. 

Enescu Constantin, sat Borosteni, com. Pestisani, 


jud. Gorj; august 2010 
Arhiva: CIMEC 
Foto: Andrei Nacu 


Miner pensionat care desfăşoară mici 
activităţi meşteşugăreşti pentru săteni. 


Familia Ioana şi Adam Ciucă, sat Vaideeni, com. 


Vaideeni, jud. Vâlcea; august 2010 
Arhiva: CIMEC 
Foto: Andrei Nacu 


În partea de nord a judeţelor Vâlcea şi Gorj 
este destul de răspândit costumul transilvănean din 
zona Sibiului, ca urmare a stabilirii în această zonă, în 
secolele XVIII-XIX, a păstorilor ardeleni, care au 
adus şi păstrat portul tradiţional preluat ulterior şi de 
alte comunităţi rurale. 

Casa Anescu, Pârâul de Pripor — Muzeul Arhitecturii 
Populare din Gorj, sec. XIX 
Arhiva: Muzeul Judetean "Alexandru Stefulescu” — Târgu Jiu 


de În zona etnografică de deal din jud. Gorj, 
Mo a EFi AEP rai ~ casele au prispe cu balustrade si stâlpi ciopliti, 
fl — i adesea in romburi. Unele biserici au fost ridicate din 
RE d FH PR lemn, pastrand tablouri votive reprezentându-i pe 
ctitori. 


Casa Milcoiu, jud. Valcea — Muzeul Satului Valcean 
Bujoreni, sec. XIX 
Arhiva: Muzeul Judetean Vâlcea 


Zona etnografică Subcarpaţii Vâlcii este 
caracterizată de case construite din trunchiuri de 
lemn, aşezate pe socluri de piatră, cu două sau trei 
camere şi foişor, interioarele fiind bogat împodobite 
cu ţesături. 

Principatul Tara Românească, 
Franz Johann Joseph von Reilly, 
Viena, 1789 


Arhiva: Muzeul National al Hártilor şi 
Cărţii Vechi Bucureşti 


| FeO: a RSRS 


Principatul Ţara Românească, 
Johann Georg Schreiber, sec. 


XVIII 
Arhiva: Muzeul National al Hártilor şi 
Cărţii Vechi Bucureşti 

Coloana infinitului — Ansamblu monumental din Târgu Jiu, jud. Gorj, Constantin Brancusi, 1938 
Arhiva: CIMEC 
Foto: Odeta Catană 


Constantin Brâncuşi (n. 1876, comuna Hobita, jud. Gorj-d. 1957, Paris), unul dintre cei mai importanţi sculptori ai secolului XX, 
a adus o noua viziune asupra acestei arte, prin introducerea de elemente de artă populară din zona sa natală. Ansamblul monumental 
din Târgu Jiu a fost finalizat în 1938, ridicat în cinstea eroilor români căzuţi în primul război mondial. Elementele ansamblului sunt Masa 
tăcerii, Poarta sărutului şi Coloana infinitului. Muzeul de artă din Craiova, aflat într-o clădire superbă, monument istoric, deţine mai multe 
sculpturi ale lui Constantin Brâncuşi. 

Cula Greceanu — Complexul Muzeal din 
Măldărăşti, sf. sec. XVIII — Muzeul Judetean 
Vâlcea 

Arhiva: CIMEC 

Foto: Irina Oberlânder-Târnoveanu 


Culele sunt răspândite în Peninsula 
Balcanică, iar în România sunt întâlnite în 
Oltenia si în vestul Munteniei (jud. Vâlcea: 
Ansamblul Măldărăşti, Cula Zătreni; jud. Gorj: 
Cula Cornoiu de la Curtişoara; jud. Mehedinţi: 
Cula Tudor Vladimirescu din Cerneti etc.). 
Culele sunt case boiereşti fortificate, 
construite în secolul al XVIII-lea în scopul 
apărării de cetele de haiduci şi de atacurile 
detaşamentelor otomane provenind de la 
sudul Dunării. Au un plan dreptunghiular, în 
formă de turn, cu trei sau patru nivele şi o 
singură uşă de intrare, puternic întărită. 
Fiecare nivel are una sau două camere 
(simple, vopsite în alb), la ultimul nivel fiind un 
foişor de factură brâncovenească. 

Pestera Podului, rezervatie speologicá lângá 


Podul lui Dumnezeu, jud. Gorj 
Arhiva: Muzeul National de Istorie Naturală "Grigore 
Antipa” — Bucuresti 


Este o peşteră complexă, aflată la 
altitudinea de 337 m, cu o lungime de 734 m, 
care străpunge dealul, având două mari 
deschideri, şi adăposteşte numeroşi lilieci 
neagresivi. 


Subcarpaţii Vâlcii 
Arhiva: Muzeul Olteniei Craiova 


Dunárea — Cazanele Mici, Parcul 
Natural Portile de Fier, jud. 
Mehedinti 

Arhiva: CIMEC 

Foto: Odeta Catana 


Drumul spre Schitul Patrunsa, 


jud. Valcea 
Arhiva: CIMEC 
Foto: Odeta Cataná 

La cosit, sat Runcu, jud. Gorj, 1930 
Arhiva: Muzeul National al Satului "Dimitrie Gusti” — 
Bucuresti 
Foto: Berman 

La recensământul din 1930, in Oltenia populaţia 
rurală avea o pondere de 79,8 %, iar la cel din 2002 
reprezenta 61,86 %. In perioada interbelică, pentru multi 
ţărani fără avere, oraşul echivala cu un trai mai bun. Unii 
migrau spre oraş pentru a lucra în fabricile locale, alţii îşi 
trimiteau fetele ca servitoare în familiile înstărite sau, cu 
eforturi materiale considerabile, îşi susțineau copii în liceu. 
După căderea comunismului, în România (şi Oltenia nu face 
excepţie) mulţi ţărani muncesc temporar sau se stabilesc 
definitiv în ţări din Europa Occidentală, activând îndeosebi în 
domenii precum construcţii sau agricultură. Numai o parte 
dintre aceştia au condiţiile adecvate pentru a emigra 
împreună cu întreaga familie; ceilalţi, îşi încredinţează copiii, 
spre creştere, părinţilor sau altor rude apropiate. 


Femei la fân, sat Racoviţa, jud. Vâlcea, august 2010 
Arhiva: CIMEC 
Foto: Andrei Nacu 

Bunicul gi nepotul in car, sat Runcu, 
jud. Gorj, 1930 


Arhiva: Muzeul National al Satului “Dimitrie 
Gusti” — Bucuresti 
Foto: Berman 


in perioada interbelică, în 
România, gospodária ruralá era 
formata dintr-o familie, dar nu erau 
puţine cazurile când locuiau trei 
generaţii în aceeaşi casă. În 1930 într- 
o casă trăiau în medie 4,5 oameni. În 
2001, din totalul gospodăriilor 
familiale din Oltenia, 12,50 % sunt 
formate din familii cu două sau trei 
nuclee. 


Bunic şi nepoți dintr-un sat oltenesc 


din jud. Vâlcea, august 2010 
Arhiva: CIMEC 
Foto: Andrei Nacu 


Banca Oltenia, Craiova, jud. 
Dolj; 1928 


Arhiva: Muzeul Olteniei Craiova 


Solemnitatea de la 19 martie 
1939, desfăşurată la Galiciuica, 
jud. Dolj, cu ocazia predárii 
plugului dăruit de Carol al II-lea 
Arhiva: Muzeul Olteniei Craiova 

Strada Unirii, Craiova, jud. Dolj; 1928 
Arhiva: Muzeul Olteniei Craiova 

BISERICI CU PICTURÁ MURALÁ EXTERIOARÁ 

Biserica "Sfinţii Trei Ierarhi” — Genuneni, com. Frâncești (jud. 


Vâlcea); 1797, pictor: Dinu din Craiova 
Arhiva: CIMEC 
Foto: Odeta Catană 


Biserica a fost ridicată pe moşia lui Dimitrie Genuneanu, 
ctitori fiind arhimandritul Ştefan (fratele lui Dimitrie) şi preotul Matei 
Mănăstireanu. Biserica, de plan triconc, a fost pictată în 1801 de 
Dinu din Craiova. Temele iconografice sunt Bunavestire, Naşterea 
Maicii Domnului, precum şi sfinţi militari, filosofi şi sibile 
(femeia-fecioară, femeia-profet). 


Biserica "Naşterea Maicii Domnului” — Colnicu, Mosteni, com. 
Frânceşti (jud. Vâlcea); 1752, pictor: Dimitrie 

Arhiva: CIMEC 

Foto: Andrei Nacu 


Ctitorii lăcaşului de cult au fost episcopul Climent al 
Râmnicului şi protopopul Nicolae. Biserica are planul 
dreptunghiular, cu absida altarului poligonală. A fost pictată în 
1752, de Dimitrie şi ucenicii săi Grigore, Mihai şi Ion. La 1838 a fost 
acoperită cu un strat nou de pictură, de către preotul Antonie. 
Ctitoria are pictură exterioară doar la pridvor. 

Biserica “Sf. Ioan Botezătorul” — Târgu Gânguleşti, oras Berbești 


(jud. Vâlcea); 1797, pictor: anonim 
Arhiva: CIMEC 
Foto: Odeta Catană 


Biserica a fost pictată în perioada 1800-1801. Ctitoria are 
fațadele pictate cu diverse personaje — filosofi, sibile (proorocite 
păgâne) — şi motive florale. 


Biserica "Sf. Treime”, Pojogi-Cerna, com. Stroieşti (jud. Vâlcea); 


1819-1820, pictor: Gheorghe 
Arhiva: CIMEC 
Foto: Odeta Catană 


Pictura lăcaşului de cult, de plan triconc, a fost executată de 
zugravul Gheorghe şi ucenicului său Iancu. Aceasta se mai 
păstrează doar în pridvor. 


Biserica "Buna Vestire”, Copăceni, com. Copăceni (jud. Vâlcea); 


1804, pictori: Manole şi Dinu 
Arhiva: CIMEC 
Foto: Andrei Nacu 


Biserica, de plan triconc, a fost construită şi pictată în 1804. 
Pictori au fost Manole, Dinu — “zograv ot sud Gorj” — şi calfele 
Dumitru şi Dumitraşcu. Fațadele sunt pictate cu scene biblice 
(Judecata de Apoi), peisaje, motive decorative şi diverse personaje 
(filosofi, sfinţi militari, prooroci, sibile). 

Biserica “Buna Vestire” Climent, Pietrarii de Sus, 
com. Pietrari (jud. Valcea); 1742-1744, pictori: Popa 
Gheorghe, Andrei si Antonie 
Arhiva: CIMEC 
Foto: Odeta Catana 

Biserica fostului Schit Climent este ctitoria 
episcopului Râmnicului Climent, a lui Macarie 
ieromonahul, Ioan ispravnic si Ilarion, proegumenul 
manastirii Bistrita. Biserica, de plan triconc, a fost 
pictată în două etape: mai întâi in 1744, de către 
Popa Gheorghe şi fratele său Andrei, cu ucenicii 
Danciu şi Filip; apoi de către preotul Antonie, în 1846. 
Picturile se mai păstrează în pridvor şi în zona 
centrală a fațadei vestice. 


Biserica “Sf. Ioan Botezătorul”, Neghinesti-Cacova, 
com. Stoeneşti (jud. Vâlcea); 1819, pictori: Partenie, 


Ioan şi Ilie 
Arhiva: CIMEC 
Foto: Odeta Catană 


Biserica este ctitorie moşnenească şi are 
plan triconc. Pictura originară datează din 1819 şi a 
fost realizată de către Partenie monahul, Ioan şi Ilie, 
zugravi din Teiuş. Ctitoria are fațadele pictate cu 
diverse personaje: filosofi, prooroci, sibile, sfinţi 
militari; scene şi teme de factură rustică: alegorii 
animaliere, vânătoare, peisaje; aspecte din viaţa 
monahală. 

Biserica "Cuvioasa Paraschiva”, Cálinesti, oraş Brezoi (Vâlcea); 
1775, pictor: Damaschin 

Arhiva: CIMEC 

Foto: Odeta Catană 


Ctitorii acestei biserici au fost Popa Ioan şi fraţii săi, ajutaţi 
de obştea mosnenilor din Călineşti. Biserica are plan dreptunghiular 
şi absida altarului poligonală. Este o ctitorie cu pictură exterioară 
doar la pridvor şi a cunoscut două etape de execuţie a picturii. Prima 
etapă a decorului pictural, în 1782, este opera zugravului 
Damaschin din Pausani, a doua, datând post 1815, este datorată 
unor pictori anonimi. 


Biserica "Intrarea în Biserică a Maicii Domnului”, Pleşeşti, com. 


Roşiile (jud. Vâlcea); 1793, pictor: anonim 
Arhiva: CIMEC 
Foto: Odeta Catană 


Ctitorii, bisericii de plan triconc, au fost preoţii Ioan şi Preda 
Pleşescu, şi diaconul Marin Pleşescu. Pictura a fost realizată după 
1800, prin contribuţia financiară a polcovnicului Nicolae Pleşoianu. 
Ctitoria are fațadele pictate cu: scene animaliere, peisaje, 
arhangheli, filosofi, sfinţi militari, mucenici, dar şi teme biblice 
clasice precum Judecata de Apoi, Izgonirea din Rai a lui Adam şi 
Eva. 

Biserica “Nasterea Maicii Domnului” a fostului Schit Jgheaburi, Piscu Mare, com. Stoenesti (jud. Valcea); sec. XIV, 1640, 1822-1826, 
pictori: Ilie şi Constantin 

Arhiva: CIMEC 

Foto: Andrei Nacu 


Schitul Jgheaburi, conform pisaniei, datează din secolul al XIV-lea (1310); a fost refăcut în 1640, în timpul domniei lui Matei 
Basarab. Biserica actuală a fost ridicată în perioada 1822-1826. Biserica, de plan triconc, a fost pictată la 1828 de către Ilie din Teiuş şi 
Constantin din Zmeuret, având fațadele decorate cu sfinţi şi prooroci. 

Biserica “Sf. Nicolae” — Mămăroi, Brădiceni, com. 
Peştişani (jud. Gorj); 1739, 1829-1832, pictor: 
anonim 


Arhiva: CIMEC 
Foto: Odeta Catană 


Pictura, datând post 1830, a fost parţial 
refăcută în secolul XX. Ctitoria, în formă de cruce, de 
plan triconc, are pe faţade pictaţi prooroci, mucenici, 
filosofi, sfinţi militari şi sibile. 


Biserica "Sf. Nicolae” — Aninoasa, Peşteana de Jos, 


com. Fărcăşeşti (jud. Gorj); 1804, pictor: anonim 
Arhiva: CIMEC 
Foto: Andrei Nacu 


Lăcaşul de cult, de plan treflat, are pictură 
exterioară din 1804, cu excepţia celei din pridvor, 
realizată în 1810. Pe pereţii exteriori întâlnim 
reprezentări de sfinţi militari, filosofi, sibile, prooroci, 
dar şi peisaje cu vegetaţie luxuriantă. 


Biserica “Sf. Nicolae şi Pogorârea Sf. Duh”, Jirov, com. Corcova (jud. Mehedinţi); 1833, pictor: anonim 
Arhiva: CIMEC 
Foto: Odeta Catană 


Biserica, având plan triconc, a fost pictată în 1834. Pictura exterioară cuprinde ample reprezentări de filosofi, sfinţi, prooroci, 
mucenici. 

Reprezentarea sfintilor militari pe fatadele pridvoarelor bisericilor oltenesti, in special a Sf. Mare Mucenic Gheorghe, este o 
tema des întâlnită în iconografia secolele XVIII-XIX. Márturisindu-se creştin, Sf. Mare Mucenic Gheorghe a fost supus la numeroase 
chinuri, unul dintre suplicii fiind trasul pe roată sub privirile împăratului Diocletian şi ale soţiei sale Alexandra, hagiografia menţionând 
că viitorul martir a scăpat nevătămat doar datorită credinţei sale nestrămutate. 

O altă tema iconografică este cea a fraţilor Cain şi Abel, a fratricidului prin excelenţă. 

Tema Judecății de Apoi e reprezentată de lupta dintre îngeri şi demoni ce are loc la judecata oamenilor şi trimiterea acestora, 
în urma deciziei Sfintei Treimi, în Iad sau în Rai, conform faptele săvârşite în cursul vieţii terene. 

Anonim, Judecata de Apoi (detaliu), 1800- 
1801 

Biserica “Sf. Ioan Botezátorul”, pridvor 
Targu Gangulesti, jud. Valcea 

Arhiva: CIMEC 

Foto: Odeta Catana 

Anonim, Sf. Gheorghe tras pe roata; Cain si Abel 
(detaliu), 1830 

Biserica “Sf. Nicolae”, pridvor 

Bradiceni, jud. Gorj 

Arhiva: CIMEC 

Foto: Andrei Nacu 


Anonim, Sf. Gheorghe tras pe roata (detaliu), 1834 
Biserica "Sf. Nicolae şi Pogorârea Sf. Duh”, privor 


Jirov, jud. Mehedinti 
Arhiva: CIMEC 
Foto: Andrei Nacu 

Názuintele si mentalitátile culturale ale epocii şi-au pus amprenta asupra picturii exterioare a edificiilor de cult din Oltenia, 
registrul iconografic cuprinzând filosofi, sibile, prooroci, mucenici, sfinţi militari, scene cinegetice (vânătoare/război). Nu lipsesc 
reprezentări ale celor şapte filosofi greci, cele mai frecvente fiind imaginile lui Platon, Plutarh, Tucidide, Solon etc. Filosoful devenit 
imagine nu reprezintă altceva decât dorinţa de perfecţiune morală, de prevalenta a virtuţii fata de păcat (încălcarea poruncii lui 
Dumnezeu), tendinţa permanentă a omului de autoperfectionare. Sibilele, prezente de asemenea in iconografia lăcaşelor de cult din 
Oltenia, au primit puterea previziunii pentru a compensa castitatea, întrucât ele erau din acest punct de vedere inferioare bărbaţilor, 
deoarece nu puteau egala “femeia” născătoare. Cele mai cunoscute sibile sunt: Tiburtina, Persica (Persichia), Delfica, Helespontica, 
Evropeia, Libica, Frigica (Felfichia sau Frighia) etc. Sibilele “romance” sunt pictate ca fiinţe tinere si suave, dar în acelaşi timp puternice, 
dinamice şi protectoare. Proorocii sunt reprezentaţi in iconografia bisericilor din Oltenia îndeosebi de Isaiia, Ieremia, Ezechiel (Ilie), 
îmbrăcaţi după moda orientală, cu haine strânse pe corp sub formă de togă, lungi, ţinând în mână adesea diverse obiecte ce pot fi 
asociate prezicerilor pe care le fac: Solomon (un sipet de aur), Noe (arca), Ghedeon (caier de lână). 


Anonim, Proorocii Daniil, Aaron, Avacum, Moise (detaliu), 1834 
Biserica "Sf. Nicolae şi Pogorârea Sf. Duh”, perete exterior sudic 


Jirov, jud. Mehedinţi 
Arhiva: CIMEC 
Foto: Odeta Catană 

Anonim, Filosofii Mistov si Enlinas, Sibila Efigia (detaliu), 1801 
Biserica "Sf. loan Botezătorul”, perete exterior sudic 

Târgu Gângulesti, jud. Vâlcea 

Arhiva: CIMEC 

Foto: Andrei Nacu 

Dinu din Craiova, Sibilele Frighia, Felfichia si Persichia (detaliu), 1801 
Biserica "Sfinţii Trei Ierarhi”, perete exterior sudic 

Genuneni, jud. Vâlcea 

Arhiva: CIMEC 

Foto: Odeta Catană 

Manole si Dinu din Craiova, Filosoful Enesidemus si Sibilele Felfichia, Persichia (detaliu), 1804 
Biserica “Buna Vestire”, perete exterior sudic 

Copáceni, jud. Valcea 

Arhiva: CIMEC 

Foto: Odeta Catana 

Manole si Dinu din Craiova, Filosofii Fichian si 
Platon (detaliu), 1804 

Biserica “Buna Vestire”, perete exterior sudic 
Copáceni, jud. Valcea 

Arhiva: CIMEC 

Foto: Odeta Catana 

Scrierile populare: Esopia (Fabulele 
lui Esop), Alixândria (Viata lui Alexandru cel 
Mare), Fiziologul (pilde despre animale 
inserate intr-un Codice de la mánástirea 
Bistrita) si temele provenind din textele 
hagiografice şi-au pus puternic amprenta 
asupra picturii vremii. Cinegetica şi 
pseudocinegetica  (vânătorul/războinicul şi 
scenele de vânătoare) sunt teme specifice 
picturii murale din Oltenia subcarpatică, unde 
existau întinse suprafeţe împădurite, bogate 
în vânat. Scenele cinegetice şi reprezentările 
animaliere se întrepătrund şi adesea se 
creează confuzii. Calul lui Alexandru cel Mare, 
Ducipal, cu înfăţişare de inorog, este un 
simbol activ diurn; lupta dintre viaţă şi moarte 
este simbolizată de urs care, asemeni lui 
Samson (viaţa), il biruie pe leu (moartea). 
Bufnița (conform Fiziologului) este 
considerată o pasăre vicleană, care reuşeşte 
să se hrănească noaptea cu păsările pe care le 
“veselea” în cursul zilei. Peisajul reprezentând 
brazi, chiparoşi şi stejari este unul edenic, 
simbol al vieţii şi luminii permanente. 

Partenie monahul, Ioan si Ilie din Teiuş, a. Viaţa monahală; b. Pilda bufniței. 
Biserica "Sf. loan Botezătorul”, perete exterior vestic/estic 


Neghinesti-Cacova, jud. Vâlcea 
Arhiva: CIMEC 
Foto: Andrei Nacu 

Partenie monahul, Ioan si Ilie din 
Teius, Samson si leul; Calul lui 
Alexandru cel Mare (Ducipal-Inorog) 
cu ursul 

Biserica “Sf. Ioan Botezátorul”, perete 
exterior vestic/estic 
Neghinesti-Cacova, jud. Valcea 


Arhiva: CIMEC 
Foto: Andrei Nacu 


Partenie monahul, Ioan si Ilie din 

Teius, 

Peisaj (detaliu), 1819 

Biserica “Sf. Ioan Botezátorul”, perete 
> a i 4/ - pmt i ; | al exterior vestic/estic 

Pe peretele exterior vestic intalnim, de cele mai multe ori in medalioane, icoane de hram, cum este cazul bisericii din Cálinesti, 
dar şi sfinţi militari care le încadrează. Aceştia din urmă sunt îndeosebi Sf. Gheorghe si Sf. Dimitrie, a căror reprezentare este o expresie a 
tradiţiei bizantine, ce le atribuie misiuni războinice. Sf. Gheorghe ucigând balaurul este simbolul înfrângerii răului şi a inamicilor. Sf. 
Dimitrie este apărător, dar şi biruitor în lupta împotriva duşmanilor. 


Damaschin din Păuşani, Cuvioasa Paraschiva (detaliu), 1785, Biserica "Cuvioasa Paraschiva”, perete exterior vestic, 
Cálinesti, jud. Vâlcea 

Arhiva: CIMEC 

Foto: Odeta Catană 

Manole si Dinu din Craiova 
Sf. Gheorghe (detaliu), 1804, 
Biserica “Buna Vestire” 
perete exterior vestic 
Copáceni, jud. Valcea 

Arhiva: CIMEC 

Foto: Andrei Nacu 


Manole si Dinu din Craiova 
Sf. Dimitrie (detaliu), 1804, 
Biserica “Buna Vestire” 
perete exterior vestic 
Copáceni, jud. Valcea 
Arhiva: CIMEC 

Foto: Andrei Nacu 


Partenie, Ioan şi Ilie din Teiuş 
Sf. Gheorghe (detaliu), 1819 
Biserica “Sf. Ioan Botezătorul” 
perete exterior vestic 


Neghinesti-Cacova, jud. Vâlcea 
Arhiva: CIMEC 
Foto: Andrei Nacu 


Partenie, Ioan şi Ilie din Teiuş 
Sf. Dimitrie (detaliu), 1819 
Biserica "Sf. loan Botezătorul” 
perete exterior vestic 


Neghinesti-Cacova, jud. Vâlcea 
Arhiva: CIMEC 
Foto: Andrei Nacu 


Temele iconografice din bisericile oltenesti, privitoare la desertáciunea si precaritatea existentei umane, au cunoscut o 
raspandire si o persistentá neegalata de nicio alta tema laicá. Cresterea si descresterea umaná, desertáciunea tineretii si a puterii 
mature, desertaciunea rangului, sunt teme-concept des întâlnite în pictura primelor decenii ale secolului al XIX-lea. Ziua şi noaptea, 
viata, precum nisipul, se scurg implacabil în clepsidra timpului. Viciile şi virtuțile, rangul şi averea, toate vanitátile umane sunt perfect 
ilustrate. Egoismul, fatarnicia, judecata pripită, iubirea de sine sunt redate in scene pline de tâlc, una dintre ele fiind pilda “paiului din 
ochiul vecinului, fără a vedea barna din ochii proprii”. 


Ilie din Teiuş şi Constantin din Zmeuret, Osândirea (detaliu), 1828 
Biserica "Naşterea Maicii Domnului” a Schitului Jgheaburi 


Piscu Mare, jud. Vâlcea 
Arhiva: CIMEC 
Foto: Andrei Nacu 

Ilie din Teiuş şi Constantin din Zmeuret, 
Deşertăciunea omenească (detaliu), 1828 
Biserica "Naşterea Maicii Domnului” a 
Schitului Jgheaburi 


Piscu Mare, jud. Vâlcea 
Arhiva: CIMEC 
Foto: Odeta Catană 


Iconografia morţii (Thanatos) a cunoscut o larga răspândire în registrul tematic al picturii murale din Oltenia. Filosofia Thanatos- 
ului constituie o temă cheie în cadrul picturii murale exterioare, prin însuşi faptul că este antitetică Bunei Vestiri. Pe fațadele bisericilor 
olteneşti, Thanatos are înfăţişarea unui tânăr cu părul vâlvoi, purtând coasă şi o tolbă, cu mijlocul încins cu un ştergar. 

Ilie din Teiuş si Constantin din Zmeuret, Moartea (Thanatos) — “Va venii ceasul cel mai dupre urmă” (detaliu), 1828 
Biserica “Naşterea Maicii Domnului” a Schitului Jgheaburi 


Piscu Mare, jud. Vâlcea 
Arhiva: CIMEC 
Foto: Odeta Catană 

